Frida Sjöblom

Frida Karolina Sjöblom (24. marraskuuta 1853 Hamina – 7. kesäkuuta 1937 Helsinki) oli suomalainen opettaja ja siveellisyystyön tekijä.Kuka kukin oli, sukunimet Si. Wikiaineisto. Viitattu 23.11.2016.Päivästä päivään, 80 v., Helsingin Sanomat, 24.11.1933, nro 317, s. 6, Kansalliskirjaston digitaaliset aineistot

Sjöblomin vanhemmat olivat merikapteeni Henrik Sjöblom ja Anna Sofia Gestrin. Hän valmistui opettajaksi Helsingin suomalaisesta jatko-opistosta ja opiskeli ulkomailla Ranskassa, Saksassa ja Sveitsissä kieliä ja pedagogiikkaa 1878–1885 ja 1897, osittain valtion stipendiaattina. Vuosina 1872–1876 hän toimi Haminan yhteiskoulun johtajana ja 1876–1891 Haminan tyttökoulun johtajana. Hän oli Turun ruotsalaisen yhteiskoulun johtajana 1892 ja Helsinkiin muutettuaan 1892–1918 Helsingin ruotsalaisen tyttökoulun opettajana. Vuosina 1915–1917 hän oli Helsingin ruotsalaisen tyttökoulun ja sen jatko-opiston johtajana. Sjöblom valittiin 1905 Suomen Valkonauhaliiton ja Helsingin Valkonauhayhdistyksen puheenjohtajaksi. Edellisessä tehtävässä hän toimi vuoteen 1918 ja jälkimmäisessä vuoteen 1926 saakka. Sjöblom toimitti liiton ruotsinkielistä aikakauslehteä Hvita Bandet, samoin kuin lähetyslehtiä Erämaan lähde ja Kallan i öknen. Vuonna 1912 hän julkaisi teoksen Kylvöä: kokemuksia Helsingin Valkonauhan kuusivuotisena työkautena, jo 1907 oli ilmestynyt 24-sivuinen vihkonen Ohjesääntöisen ammattihaureuden eli prostitutsionin kumoaminen.

Lähteet

Aiheesta muualla
 Suomen Valkonauhaliitto (Viitattu 3.12.2013)

Luokka: Suomalaiset opettajat
Luokka: Suomen koulujen rehtorit
Luokka: Suomalaiset päätoimittajat
Luokka:Yhteiskunnalliset vaikuttajat
Luokka: Suomalaiset järjestöjohtajat
Luokka: Vuonna 1853 syntyneet
Luokka: Vuonna 1937 kuolleet